TV-året 1976

TV-året 1976 er en oversikt over hendelser, program og fødte og avdøde TV-personligheter i året 1976.


== TV-året i Norge ==


=== Hendelser i Norge ===
7. februar – Jahn Teigen vekker oppsikt når han stiller opp i skjelettdrakt under Melodi Grand Prix. Senere blir skjelettdrakten et kjent innslag i Melodi Grand Prix-historien. Vinnerlåten blir imidlertid «Mata Hari», komponert av Frode Thingnæs med tekst av Philip A. Kruse. Vinnerlåten fremføres av Gudny Aspaas med lite orkester og Anne-Karine Strøm med stort orkester.
28. februar – Spellemannprisen 1975 deles ut i Chateau Neuf i Oslo. Otto Nielsen tildeles juryens hederspris.
29. august – Dukken Titten Tei skaper et minneverdig tv-øyeblikk når han synger «Vi har ei tulle med øyne blå» med kronprinsesse Sonja og Wenche Myhre under Momarkedet på Mysen. Opptredenen utgis på singel, og den når en andreplass på VG-lista samme høst.
2. oktober – Norge Rundt dukker opp på skjermen for første gang. Programmet blir raskt populært, og en institusjon i norsk fjernsyn.
Oktober – TV-aksjonen samler inn 13,5 millioner kroner til Norges Blindeforbund.
Det norske underholdningsprogrammet Rundkast om kringkasting (The Nor-Way to Broadcasting) vinner Gullrosen, Chaplinprisen og Presseprisen under Underholdningsfestivalen i Montreux. Programmet blir en av de norske tv-produksjonene som er mest kjent internasjonalt og representerer et høydepunkt for norsk fjernsyn i Montreux-sammenheng.


=== Programmer på NRK Fjernsynet ===
31. januar – Havøy, norsk familieserie i seks deler. Serien er en samproduksjon mellom Centralfilm og NRK, og er stort sett skapt av de samme folkene som skapte Ante. Serien handler om den lille øya Havøy som trues av fraflytning. Barna er ivrigst i kampen mot fraflytting og iverksetter tiltak når skolen trues med nedleggelse. Alle episodene er avsluttende og skildrer det dagligdagse livet på øya.
21. mars – Nitimemordet, norsk miniserie med de to etterforskerne Helmer & Sigurdson som må etterforske et mystisk dødsfall som skjer midt under en sending av Nitimen.
27. mars – Tredje sesong av Fleksnes fataliteter starter med episoden En ulykke hender så lett.
13. april – NRK Fjernsynet innfører Påskekrimmen. Den første krimserien er Lord Peter Wimsey – Mysteriet i Bellona Club av Dorothy Sayers.
18. april – Rundkast om kringkasting, norsk humorprogram som beskriver kringkastingens historie i Norge på en humoristisk måte. Manuskriptet er skrevet av Jon Skolmen og Trond Kirkvaag. Regien er ved Roald Øyen.
4. september – Dra meg baklengs inn i fuglekassa, norsk dokumentar som er et samarbeid mellom Ivo Caprino og Kjell Aukrust med Johnny Bergh som regissør. Dokumentaren handler om kinosuksessen Flåklypa Grand Prix.
2. oktober – Norge Rundt blir sendt for første gang.
30. oktober – Nynytt, norsk humorprogram av og med Trond Kirkvaag, Lars Mjøen og Knut Lystad. Trioen parodierer Dagsrevyen med nyheter, sport og værmelding.
4. desember – Farlig yrke, norsk krimserie i tre deler. Den andre krimserien med etterforskerne Helmer & Sigurdson.


=== Fødsler i Norge ===
20. januar – Jan-Henrik Børslid, journalist og sportsanker
17. mai – Terje Sporsem, norsk komiker og programleder
18. mai – Jannecke Weeden, programleder
15. juli – Guri Solberg, programleder
31. august – Jannicke Farstad, programleder
2. oktober – Freddy dos Santos, programleder og tidligere fotballspiller
10. desember – Margrethe Røed, programleder


== TV-året i verden ==


=== Hendelser i verden ===
Sommer-OL i Montréal i Canada trekker rundt 1 milliard seere verden over.
Matsushita introduserer VHS hjemmevideoopptaker som konkurrerer med Sonys Betamax.


=== Premierer i verden ===
12. juli – Family Feud, amerikansk gameshow på ABC (1976–)
20. september – The Muppet Show, britisk humoristisk underholdningsserie skapt av Jim Henson, ITV (1976–1981)
22. september – Charlie's Angels, amerikansk actionserie, ABC (1976–1981)
23. september – Gemini Man, amerikansk krim- og actionserie på NBC (1976)
25. september – Holmes & Yo-Yo, amerikansk komiserie på ABC (1976–1977)
3. oktober – Quincy, M.E., amerikansk kriminalserie på NBC (1976–1983)


=== Konkurranser og priser ===
Sverige trekker seg fra Eurovision Song Contest og avlyser Melodifestivalen dette året. Bakgrunnen er at Sveriges Radio, som arrangerte konkurransen året før, mener den musikalske kvaliteten i konkurransen er for lav. I begrunnelsen fra svensk tv heter det: «Den musikk festivalen formidler, forsvarer neppe sin plass i kanalens musikktilbud». Bakgrunnen for denne negative innstillingen skyldes også de kraftige protestene som hadde oppstått i Sverige månedene før Eurovision Song Contest 1975. Da hadde den svenske venstresiden gått sammen med en rekke organisasjoner innen svensk musikk- og kulturliv for å tvinge Sveriges Radio til å trekke seg fra konkurransen. Venstresiden arrangerte også en alternativ festival i Stockholm dagene før Eurovision Song Contest.
19. februar–21. februar – Italienske Sanremo-festivalen arrangeres i Sanremo. Vinner blir Peppino di Capri med sangen «Non lo faccio più».
3. april – Eurovision Song Contest 1976 arrangeres i Haag i Nederland. Storbritannia vinner sin tredje seier med gruppen Brotherhood of Man og låten «Save Your Kisses for Me». Norge ender på sisteplass, landets fjerde.


=== Fødsler i verden ===
19. januar — Marsha Thomason, britisk skuespiller
21. januar — Emma Bunton, musiker og tv-programleder
3. februar – Isla Fisher, australsk skuespiller
9. februar – Charlie Day, amerikansk skuespiller
23. februar – Kelly Macdonald, skotsk skuespiller
25. februar – Rashida Jones, amerikansk skuespiller
28. februar – Ali Larter, amerikansk skuespiller
29. februar – Ja Rule, amerikansk rapper og skuespiller
13. mars – Danny Masterson, amerikansk skuespiller
19. mars – Rachel Blanchard, kanadisk skuespiller
22. mars – Reese Witherspoon, amerikansk skuespiller
23. mars – Keri Russell, amerikansk skuespiller
26. mars – Amy Smart, amerikansk skuespiller
5. april – Sterling K. Brown, amerikansk skuespiller
6. april – Candace Cameron Bure, amerikansk skuespiller
13. april – Jonathan Brandis, amerikansk skuespiller
18. april – Melissa Joan Hart, amerikansk skuespiller
27. april — Sally Hawkins, engelsk skuespiller
25. mai – Ethan Suplee, amerikansk skuespiller
9. juli – Fred Savage, amerikansk skuespiller
12. juli — Anna Friel, britisk skuespiller
15. juli – Diane Kruger, amerikansk skuespiller
15. juli – Gabriel Iglesias, amerikansk skuespiller
19. juli – Benedict Cumberbatch, britisk skuespiller
6. august – Melissa George, amerikansk skuespiller
8. august – JC Chasez, amerikansk skuespiller og sanger i 'N Sync
8. august – Tawny Cypress, amerikansk skuespiller
9. august – Jessica Capshaw, amerikansk skuespiller
23. august – Scott Caan, amerikansk skuespiller
27. august – Sarah Chalke, amerikansk skuespiller
6. september — Naomie Harris, britisk skuespiller
19. september – Alison Sweeney, amerikansk skuespiller og programleder
3. oktober – Seann William Scott, amerikansk skuespiller
4. oktober – Alicia Silverstone, amerikansk skuespiller
11. oktober – Emily Deschanel, amerikansk skuespiller
19. oktober – Desmond Harrington, amerikansk skuespiller
19. oktober – Omar Gooding, amerikansk skuespiller
21. oktober – Andrew Scott, irsk skuespiller
23. oktober — Cat Deeley, britisk programleder
23. oktober – Ryan Reynolds, amerikansk skuespiller
31. oktober – Piper Perabo, amerikansk skuespiller
17. november – Brandon Call, amerikansk skuespiller
18. november – Dominic Armato, amerikansk skuespiller
28. november – Ryan Kwanten, amerikansk skuespiller
29. november – Anna Faris, amerikansk skuespiller
5. desember – Amy Acker, amerikansk skuespiller
8. desember — Dominic Monaghan, britisk skuespiller
29. desember – Danny McBride, amerikansk skuespiller


== Referanser ==


== Eksterne lenker ==
(en) 1976 in television – kategori av bilder, video eller lyd på Commons